הנאשם הורשע בביצוע עבירה, אשר יש להתייחס אליה בחומרה, הן נוכח נפיצותה של עבירה זו והן העובדה שעסקינן בעבירה שהפכה זה מכבר ל"מכת מדינה".
בנקודה זו אוסיף כי יש בעבירה נשוא כתב האישום על מנת ללמד על עשיית דין עצמי ועל נטילת החוק לידיים, מה גם שמטיעוני ב"כ המאשימה בפניי עולה, כי לא ניתן להביא כיום להכשרת המבנה הלא חוקי, זאת נוכח המצב התכנוני והעובדה שייעוד המקרקעין צפוי להשתנות מייעוד חקלאי לייעוד למגורים.
עם זאת, מנגד, יש ליתן את הדעת באופן משמעותי לקולא לכך שעסקינן בבנייה קלה של דיר צאן בשטח של כ-72 מ"ר, כפי שעולה מעיון בכתב האישום וכפי שמצטייר היטב מהתמונות ת/1.
בהתחשב במצבו הכספי של הנאשם , ישולם הקנס ב - 10 תשלומים חודשיים שווים ורצופים, בסך 400 ₪ כל אחד, וזאת החל מיום 20/3/12 ואילך.
כמו כן, אני מחייבת את הנאשם בתשלום כפל אגרה בסך 144₪. הסכום הנ"ל ישולם במשרדי המאשימה עד ליום 20/3/12.
הריני מחייבת את הנאשם להרוס את המבנה המתואר בכתב האישום וזאת עד ליום 20/8/12 , אלא אם כן ישיג הנאשם בינתיים היתר בניה כחוק.